Κάλτσα και πέδιλο

Ο συνδυασμός κάλτσας και πέδιλου είναι αμφιλεγόμενος στιλιστικός συνδυασμός που έχει αναχθεί σε κοινωνικό φαινόμενο το οποίο συζητείται σε διάφορες χώρες και πολιτισμούς. Σε ορισμένα μέρη, θεωρείται απαγορευτικός συνδυασμός.

 Τα πρώτα αποδεικτικά στοιχεία για τη χρήση κάλτσας και πέδιλου τεκμηριώνονται στον αρχαιολογικό χώρο μεταξύ Dishforth και Leeming στο Βόρειο Γιορκσάιρ της Αγγλίας. Η ανακάλυψη δείχνει ότι οι αρχαίοι Ρωμαίοι φορούσαν κάλτσες με πέδιλα τουλάχιστον πριν από 2.000 χρόνια. Ο Saurabh Bhatia, συγγραφέας του βιβλίου Ινδικό εταιρικό σαβουάρ βιβρ, συμβουλεύει τους αναγνώστες: "Εάν, για κάποιο λόγο, δεν φοράτε κάλτσες με πέδιλα, βεβαιωθείτε ότι τα δάχτυλα των ποδιών σας είναι καθαρά και τα νύχια των δακτύλων σας είναι κομμένα κοντά". Ο Joshua Belter, συγγραφέας του έργου Βιβλίο κανόνων: Ο σωστός τρόπος για να κάνεις τα πάντα, επισημαίνει ότι η χρήση κάλτσας με πέδιλα μειώνει την πιθανότητα να δροσίζονται τα πόδια. Ωστόσο, τα εγχειρίδια ενεργειακού σχεδιασμού περιλαμβάνουν ελαφρές κάλτσες και πέδιλα ως μέρος μιας ενδυμασίας τροπικού τύπου. Γερμανία Σύμφωνα με τον Brian Shea της εφημερίδας The Evening Sun, ο συνδυασμός κάλτσας και πέδιλου είναι δημοφιλής σε άτομα παλαιότερων γενεών καθώς και στους Γερμανούς. Στην Ελλάδα, η συσχέτιση του στιλιστικού αυτού συνδυασμού με τουρίστες που προέρχονται από τη Γερμανία είναι τόσο εκτεταμένη, ώστε η γερμανική πρεσβεία στην Ελλάδα ευχήθηκε το 2019 καλό καλοκαίρι στους ακολούθους της στο Twitter με μια φωτογραφία δύο ποδιών με πέδιλα και κάλτσες οι οποίες είχαν τα χρώματα της γερμανικής σημαίας. Ηνωμένο Βασίλειο Σύμφωνα με την εφημερίδα The China Post, οι Βρετανοί είναι «φημισμένοι για ατοπήματα μόδας, όπως ο συνδυασμός κάλτσας και πέδιλου». Τσεχία Ο συνδυασμός αυτός θεωρείται μάλλον αντιαισθητικός και στην Τσεχία. Ωστόσο, κάποιοι προτιμούν να φορούν κάλτσα με πέδιλο, ενώ ένα μέρος του πληθυσμού προτιμά και τις δύο επιλογές (δηλαδή πέδιλα με ή χωρίς κάλτσες). Ελλάδα Στην Ελλάδα, ο συνδυασμός θεωρείται επίσης αντιαισθητικός και θεωρείται ότι χαρακτηρίζει κυρίως Βορειοευρωπαίους επισκέπτες της χώρας, για τους οποίους σπάνια χρησιμοποιείται το επίθετο καλτσοπέδιλος, λέξη που έχει αρχίσει να καταγράφεται και σε λεξικά της ελληνικής αργκό. Κατά γενική παραδοχή η συνύπαρξη κάλτσας και πέδιλου είναι ένα θέαμα που συνδέεται μόνο με τουρίστες και το οποίο συνηθίζουμε να "κοροϊδεύουμε". ΗΠΑ και Καναδάς Ο συνδυασμός κάλτσας με πέδιλο είναι συνηθισμένο φαινόμενο σε περιοχές των Βορείων Ηνωμένων Πολιτειών Αμερικής και του Καναδά. Η ασφαλιστική εταιρεία PEMCO με έδρα το Σιάτλ χρησιμοποίησε τον χαρακτηρισμό "Sandals & Socks Guy" (καλτσοπέδιλος) ως μέρος μιας διαφημιστικής εκστρατείας της το 2007 ως τυπικό δείγμα μόδας των περιοχών του Βορειοδυτικού Ειρηνικού. Η εφημερίδα Daily Dot αναφέρει ότι ο συνδυασμός «πέδιλα και κάλτσες» αποτελεί αντικείμενο αναζήτησης σε διαδικτυακές μηχανές με μεγαλύτερη συχνότητα στην περιοχή της Ουάσιγκτον παρά σε οποιαδήποτε άλλη πολιτεία. Το 2010, η εφημερίδα Daily Telegraph ανέφερε ότι ο ο συνδυασμός κάλτσας και πέδιλου ήταν στη μόδα για τη σεζόν άνοιξη / καλοκαίρι της ίδιας χρονιάς. Αντίστοιχα αφιερώματα έχουν γίνει την ίδια περίοδο και μέχρι αρκετά αργότερα και σε ελληνικά ΜΜΕ, όπως Η Αυγή το Protagon και Τα Νέα. Ξεκινώντας από το 2010 και πάλι το 2014, αρκετές πηγές ανέφεραν ότι οι ο στιλιστικός συνδυασμός είχε γίνει τάση στις Ηνωμένες Πολιτείες και το Ηνωμένο Βασίλειο, με εμφανίσεις σε αρκετές επιδείξεις μόδας, σχεδιαστών όπως (μεταξύ άλλων) οι Vivienne Tam και Mary-Kate και Ashley Olsen (2014). Acton, Johnny; Adams, Tania; Packer, Matt (2006), The Origin of Everyday Things, New York: Sterling, ISBN 978-1-4027-4302-3, https://books.google.com/books?id=FY35-noly_IC&pg=PA241 Belter, Joshua (2012), The Book of Rules: The Right Way to Do Everything, HOW Books, ISBN 9781440310317, https://archive.org/details/bookofrulesright0000belt Bhatia, Saurabh (2008), Indian Corporate Etiquette, σελ. 29, ISBN 9788190696401, https://books.google.com/books?id=bmnto6wQ-8cC&q=saurabh+bhatia+indian+etiquette&pg=PA29 Butera, Federico M. (1999), «Principles of thermal comfort», Architecture – Comfort and Energy, Elsevier, σελ. 39–66, ISBN 0080560601, https://books.google.com/books?id=i8BLNYekFZMC&pg=PA44 Chickowski, E. (2012), Moon Washington, Moon Handbooks, Avalon Travel Publishing, ISBN 978-1-61238-261-6, https://books.google.com/books?id=IyBC0IWpUUEC&pg=PT68, ανακτήθηκε στις 2015-10-05 Haupt, L.L. (2009), Crow Planet: Essential Wisdom from the Urban Wilderness, Little, Brown, ISBN 978-0-316-05339-6, https://books.google.com/books?id=BQMdLQWz76UC&pg=PT30, ανακτήθηκε στις 2015-10-05 Langley, Alex (2012), The Geek Handbook, Krause Publications, σελ. 30, ISBN 978-1440232923, https://books.google.com/books?id=CsS5BjeyrL4C&pg=PA30 Parsons, K. (2010), «Thermal comfort in buildings», στο: Hall, Matthew R, επιμ., Materials for energy efficiency and thermal comfort in buildings, Elsevier, σελ. 127–147, ISBN 978-1845699277, https://books.google.com/books?id=CohwAgAAQBAJ&pg=PA138 Reay, Dave (2005), Climate Change Begins at Home: Life on the Two-Way Street of Global Warming, Macmillan, σελ. 46, ISBN 0230579701, https://books.google.com/books?id=xKHnnaLSXwgC&pg=PT46 Πολυμέσα σχετικά με το θέμα Κάλτσα και πέδιλο στο Wikimedia Commons